Title: CONSULTING AGREEMENT
Author: CCH Incorporated
Last saved by: Duka

ГЭРЭЭЛЭГЧТЭЙ ХИЙХ ГЭРЭЭ

Энэ гэрээг 200[  ] оны [        ] сарын [     ] өдөр [компаний нэр] (цаашид Компани гэх), [үйлчилгээ үзүүлэгчийн нэр] (цаашид Гэрээлэгч гэх) нарын хооронд байгуулав.

1.	Гэрээлэгч.  Энэ гэрээний заалтын дагуу Гэрээлэгч нь гэрээний хавсралтад заасан үйлчилгээг компанид өгөхийг зөвшөөрч байна.

2.	Үүрэг, хугацаа, төлбөр.  Гэрээлэгчийн үүрэг, ажлын заавар, цалин, төлбөр төлөх нөхцлийг Гэрээлэгчээс Компанид урьдчилан гаргаж өгсөн тооцооны (хавсралт А) үндсэн дээр тогтоох ба ажлын явцад урьдчилсан тооцонд өөрчлөлт гарвар Гэрээлэгч нь энэ тухай бичгээр мэдэгдэж Компани зөвшөөрсний үндсэн дээр өөрчлөлт хийнэ.

3.	Зардал.  Гэрээний хугацаанд гэрээнд заасан ажил үүргийг гүйцэтгэх явцад гарсан зөвшөөрөгдсөн зардлыг Гэрээлэгч нэхэмжилж Компани төлбөрийг төлнө.  Гэрээт үүргээ гүйцэтгэхээр Компанийн ажлыг байранд ирэх болон буцах цагийн зардлыг Компани хариуцахгүй.

4.	Бичгэн тайлан.  Төслийн төлөвлөгөө, явцын тайлан, эцсийн тайланг сар тутам гаргаж өгөхийг Гэрээлэгчээс Компани шаардаж болно.  Төсөл дуусахад эцсийн үр дүнгийн тайланг Компани өгнө.  Үр дүнгийн тайланд Компанийн хүссэн зүй ёсны бүх мэдээллийг багтаана.

5.	Нээлт.  Энэ гэрээнд заасан ажил үүргийг биелүүлэх явцад илрүүлсэн ямар нэг нээлт, ололт, дэвшил, амжилт, шинэ санаа нь Компанийн өмч байх ба уг өмчлөх эрхийг Компанид олгохыг Гэрээлэгч зөвшөөрч байна.  Гэрээ байгуулахаас өмнөх Гэрээлэгчийн нээлт, ололт, дэвшил, амжилт, шинэ санааг Компани дээр гэрээт ажлаа биелүүлэхэд хэрэглэсэн бол тэдгээрийг цаашид ашиглах эрхийг Компанид олгож байна.  Уг ашиглах эрхийг Компани өөрийн эзэмшлийн бусад аж ахуйн нэгж дээр ашиглах эрхтэй.

6.	Нууцыг хадгалах.  Гэрээлэгч ажил үүргээ гүйцэтгэх явцдаа Компанийн арилжааны нууц, нээлтүүд, мэдээлэл, бүртгэл, үйл ажиллагааны арга, явц, үйчлүүлэгчдийн нэрс ба тэдний талаарх мэдээлэл зэрэгт нэвтрэх боломжтой болно.  Гэрээлэгч нь шууд болон шууд бусаар олж авсан дээрх мэдээллийг Компани дээр ажлаа гүйцэтгэхэд шаардлагатайгаас бусад тохиолдолд гэрээний хугацаанд болон дараа нь бусдад задруулахгүй.  Бүх файл, бүртгэл, баримт бичиг, заавар, мэдээ, захиа, тэмдэглэл, урлагийн зүйлс, дэвтэр болон бусад Компанийн бизнестэй холбоотой мэдээлэл нь Гэрээлэгч өөрөө бэлтгэсэн эсвэл Компаниас өгсөн аль ч тохиолдолд Компанийн хөрөнгө хэвээр байх болно.  Гэрээ дууссан эсвэл аль нэг талын хүсэлтээр хугацаанаас өмнө цуцалсан тохиолдолд, түүнчлэн Компаниас шаардсан даруй Гэрээлэгчид байгаа Компанийн бүх файл, бүртгэл, баримт бичиг, заавар, мэдээ, захиа, тэмдэглэл болон бусад мэдээллийг эргүүлэн өгнө.  Компаниас урьдчилж бичгэн зөвшөөрөл авалгүйгээр энэ гэрээний заалтыг бусдад задруулахгүй ба Компанитай байгуулсан Гэрээлэгчийн харьцаа, үйлчилгээний нууц байдлыг хадгална.

7.	Ашиг сонирхлын зөрчил.  Ажилд авахгүй заалт.  Гэрээлэгч энэ гэрээг байгуулах боломжтой ба гэрээг байгуулсан тохиолдолд гуравдагч этгээдтэй байгуулсан гэрээтэй зөрчилдөхгүй байх ёстой.  Үүрэг гүйцэтгэх явцдаа өөрийн эзэмшжлийн бус нээлт, ололт, дэвшил зэргийг зөвшөөрөлгүйгээр ашиглахгүй.  Гэрээлэгч нь гэрээт ажлын гүйцэтгэлдээ бүтээлчээр хандаж, бүх хүч боломжоо дайчлан ажиллаж, ажлаа цаг тухайд нь гүйцэтгэнэ.  Гэрээлэгч нь Компанитай гэрээтэй байх хугацаандаа бусад этгээдэд үйлчилгээ үзүүлэх эрхтэй.  Гэрээ дууссанаас хойш 6 сарын дотор Гэрээлэгч нь Компанийн ажилтан, зөвлөх, бусад гэрээлэгчийг шууд эсвэл шууд бусаар ажилд ажилд авах, авахыг оролдох, Компаниас гарахыг ятгах зэрэг үйлдлийг хийхгүй.  Мөн Компаниас гараад нэг жил болоогүй байгаа ажилтан, зөвлөх, бусад гэрээлэгчийг ажилд авахгүй.

8.	Хориг тавих эрх.  Энэ гэрээний дагуу хийгдэх ажил түүнчлэн гэрээний дагуу Компанид олгож байгаа эрх нь онцгой үнэ цэнэтэй гэдгийг талууд хүлээн зөвшөөрч байна.  Хэрэв уг үнэ цэнэ алдагдвал шүүхийн ямар ч алхам түүнийг нөхөж чадахгүй ба гэрээний заалт ямар нэг байдлаар зөрчөгдвөл Компани засагдашгүй хохирол амсана.  Гэрээг зөрчсөн тохиолдолд эсвэл зөрчихөөс урьдчилан сэргийлж Компани ямар нэг хориг алхам хийх эрхтэй гэдгийг Гэрээлэгч зөвшөөрч байна.  Ямар нэг хориг алхам хийсэн ч Компанийн хохирлыг төлүүлэх бусад эрх болон алхамууд хүчинтэй хэвээр байх болно.  Энэ гэрээний дагуу Компанид олгож байгаа эрх болон тайлбарууд нь аль нэг хуулийн зөвшөөрөгдсөн эрх хэмжээнээс хэтрэхгүй.

9.	Нийлэх.  Компани аль нэг өөр компанитай нэгдсэн ч энэ гэрээ хүчин төгөлдөр хэвээр байна.

10.	Цуцлалт.  Компани нь ажлын 10 хоногийн өмнө Гэрээлэгчид бичгээр мэдэгдэж гэрээг цуцлах эрхтэй.  Гэрээлэгч нь гэрээний заалтыг зөрчсөн, гэмт хэрэг үйлдсэн, Компанийн журам, зааварыг мөрдөөгүй эсвэл мөрдөхөөс татгалзсан тохиолдолд гэрээнд заасан ажил үүргээ гүйцэтгэхдээ ноцтой зөрчил гаргасан гэж үзэн бичгэн мэдэгдэл өгөлгүйгээр гэрээг даруй цуцлана.

11.	Гэрээлэгч.  Гэрээлэгч нь Компанийн ажилтан, түнш, төлөөлөгч, хамтарсан хөрөнгө оруулагч биш болохыг энэ гэрээ баталж байна.  Гэрээлэгч нь Компанитай бие даасан гэрээлэгчийн харьцаатай байна.  Компани нь Гэрээлэгчийн цалин, төлбөрийг олгохдоо татвар суутгахгүй.  Гэрээлэгч нь Компаниас ээлжийн амралтын мөнгө, өвчний чөлөө, тэтгэвэр, нийгмийн даатгал, ажилчдын цалин, эрүүл мэндийн болон хөдөлмөрийн чадвар алдсны тэтгэмж, ажилгүйдлийн даатгалын тэтгэмж болон ажилтны олгодог бусад тэтгэмжийг шаардахгүй.

12.	Даатгал.  Гэрээлэгч нь Компанид үзүүлж буй үйлчилгээтэй холбоотой хариуцлагын даатгалтай (хэрэв шаардлагтай бол ажлаа буруу хийсний даатгалыг нэмж оруулан) байна.

13.	Залгамжлагч ба орлогч.  Энэ гэрээний заалтууд нь энд байгаа талууд эсвэл тэдгээрийн залгамжлагч болон орлогч нарын тусын тулд үйлчилнэ.

14.	Хуулийг сонгох.  Энэ гэрээ, түүний заалтууд, талуудын эрх ба үүргийн тайлбар нь [_______] мужийн хуулинд захирагдана.

15.	Шүүх.  Энэ гэрээний заалт болон түүний тайлбарлалтаас гарах аливаа маргааныг Америкийн Шүүхийн Холбооны журмын дагуу зохицуулна.

16.	Гарчиг.  Заалт бүрийн гарчиг Гэрээний хэсэг биш бөгөөд агуулагдаж байгаа мэдээллийг гүйцэд илэрхийлж чадахгүй.

17.	Эрхийг хасах.  Энэхүү гэрээний аливаа заалтыг гэрээний нэг тал зөрчиж нөгөө тал эрхийг нь хасах тохиолдолд цаашдын эрхийг хассан гэж үзэж болохгүй.

18.	Шилжүүлэх.  Гэрээлэгч нь энэ гэрээгээр олгосон эрх, үүргийг Компанийн бичгэн зөвшөөрөлгүйгээр бусдад шилжүүлэхгүй.

19.	Мэдэгдэл.  Бүх мэдэгдэл, шаардлага болон бусад шаардагдах харилцаа нь бичгээр хийгдэж биеэр хүргүүлэх, эсвэл баталгаат шуудангаар явуулна. Хэрэв биеэр хүргэсэн тохиолдолд мэдэгдлийг тухайн өдөр хүлээн авсанд тооцно.  Хэрэв АНУ-н шуудангаар илгээсэн бол шууданд хийснээс хойш 5 өдрийн дараа хүлээж авснаар тооцно.  Шууданг дараах байдлаар хаяглана:

Гэрээлэгчид:			[Нэр]
      [Гудамжны хаяг]
      [Хот, муж, индекс]
Компанид:			[Нэр]
      [Гудамжны хаяг]
      [Хот, муж, индекс]

Аль нэг тал дээр дурдсан маягаар мэдэгдэл явуулахдаа энэ заалтад нийцүүлэн хаяглалтаа өөрчилж болно.

20.	Гэрээнд өөрчлөлт оруулах.  Хоёр тал гарын үсэг зураагүй тохиолдолд энэ гэрээнд оруулсан ямар ч өөрчлөлт хүчингүй.

21.	Бүрэн ойлголт.  Талуудын бүрэн ойлголт, зөвшөөрлийн үндсэн дээр энэ баримт бичиг хавсралтын хамт үйлдэв.  Энэ гэрээнээс өмнөх гэрээ, ойлголцол, тайлбарыг энэ гэрээгээр цуцалж цаашид хүчингүй болгов.

22.	Хүчин төгөлдөр байх боломжгүй.  Энэ гэрээний аль нэг заалт нь учир дутагдалтай, хүчин төгөлдөр байх боломжгүй байвал бусад заалтууд нь хүчин төгөлдөр хэвээр байна.

Доор гарын үсэг зурагсад гэрч болж энэ гэрээг дээр дурдсан өдрөөс эхлэн хүчин төгөлдөр байхаар байгуулав.  Факсаар ирүүлсэн гарын үсэг эх гарын үсэгтэй адил хүчинтэй гэдгийг зөвшөөрөв.

[Компаний нэр]				[Гэрээлэгчийн нэр]

:_______________________			____________________
[албан тушаал]				[албан тушаал]

ХУВААРЬ “A”

ҮҮРЭГ, ХУГАЦАА, ТӨЛБӨР

ҮҮРЭГ: 	Гэрээлэгчийн үүрэг [энд хийх ажлыг тайлбарлана]. 
Гэрээлэгч нь [хэнд] шууд тайлагнах ба энэ гэрээний дагуу ажил үүргээ гүйцэтгэх явцад [хэн] томилсон бусад холбогдох хүмүүст тайлагнаж, Компаниас хүсэж Гэрээлэгчийн зөвшөөрсөн үүргүүдийг биелүүлнэ.

ХУГАЦАА:	энэ гэрээг зурсан өдрөөс хугацаа эхэлж байгаа ба [хүртэл] эсвэл гэрээт ажлаа дуустал бүрэн хүч чадлаараа ажиллана.  Хугацааг зөвхөн харицлан зөвшөөрсний үндсэн дээр сунгах ба гэрээнд заасны дагуу эрт цуцалж болно.

ТӨЛБӨР: (A эсвэл Б сонголт)
A. Энэ гэрээний дагуу төлбөрийг бүрэн гүйцэд төлөх үүднээс Компани нь Гэрээлэгчид цагийн [хэд] доллар төлөх ба Компанийг төлөөлж буй хүний зөвшөөрөлгүйгээр нийт [хэдээс] дээш долларыг олгохгүй.  Гэрээлэгчийн нэхэмжлэл, дагалдах баримтын хамт хүлээн авснаас хойш гэрээт ажлын төлбөрийг 30 хоногийн дотор төлнө.

B. энэ гэрээний дагуу төлбөрийг бүрэн гүйцэд төлөх үүднээс Компани нь [мөнгөний дүн] төлбөрийг [төлбөрийн хугацаа болон нөхцөл] төлнө.